अन्तरकलेज क्रिकेटको फाइनलमा हेटौंडा र पर्सा भिड्ने
हेटौंडामा जारी अन्तरकलेज टी–२० क्रिकेट प्रतियोगिताको फाइनलमा हेटौंडा स्कुल अफ म्यानेजेमेन्ट र नेशनल इन्फोटेक कलेज पर्सा पुगेका छन् ।
मकवानपुर — हेटौंडामा जारी अन्तरकलेज टी–२० क्रिकेट प्रतियोगिताको फाइनलमा हेटौंडा स्कुल अफ म्यानेजेमेन्ट र नेशनल इन्फोटेक कलेज पर्सा पुगेका छन् ।सोमबार भएको लिगचरणको अन्तिम खेलमा आ–आफ्नो समूहको शीर्ष स्थानमा रहँदै दुवै टोली अष्टकुमारी क्रिकेट प्रतियोगिताको उपाधि नजिक पुगेको हुन् ।लिग चरणको खेलमा हेटौंडा सिटी कलेजले नारायणी कलेजलाई ३० रनले पराजित गरेको हो । यो दुवै टोलीलाई पराजित गर्दै म्यानेजेमन्टले फाइनलमा स्थान बनाएको थियो ।लिगचरणको अन्तिम खेलमा पर्साले अरोमा कलेज चितवनलाई १६ रनले पराजित गरेको हो । पर्साले पहिलो व्याटिङ गर्दै निर्धारित २० ओभरमा ७ विकेट गुमाएर १४६ रन बनाएको थियो । दोस्रो इनिङमा २० ओभर व्याटिङ गर्दै ८ विकेट गुमाएर चितवन १३० रनमा समेटिएको हो । खेलमा पर्साका सफवान अली म्यान अफ दी म्याच घोषित भए ।हेटौंडा जेसीजको आयोजनामा जारी प्रतियोगिताको फाइनल मंगलबार हुनेछ । हेटौंडा–४, हुप्रचौरमा हुने फाइनलको विजेताले नगद ५० हजार र उपविजेताले २५ हजार रुपैयाँ प्राप्त गर्नेछन् ।